|  |  |
| --- | --- |
|  | 17. desember 2022 |

Innspill til Kvinnehelseutvalgets arbeid

Kvinnehelseutvalget ønsker kunnskap om hva som vil være de viktigste tiltakene for å få til likeverdige helsetjenester og inviterer derfor bredt til innspill til utvalgets arbeid.

Kvinnehelseutvalget ble oppnevnt i mars 2021 og mandatet er å lage en ny utredning om kvinners helse og helse i et kjønnsperspektiv. Utvalget skal levere sin rapport 8. mars 2023.

Utredningen skal gi en kunnskapsoversikt over temaene kvinnehelse og helse i et kjønnsperspektiv, samt foreslå tiltak som kan bidra til å styrke ivaretakelsen av kvinners helse og kjønnsperspektivet i folkehelsearbeidet, helse- og omsorgstjenestene og helsefaglig forskning og -utdanning. Utvalget skal komme med anbefalinger om noen prioriterte innsatsområder og tiltak. Les mer om mandat og arbeidet her: [Kvinnehelseutvalget – Et offentlig utvalg om kvinners helse og helse i et kjønnsperspektiv.](https://www.kvinnehelseutvalget.no/)

Sivilsamfunnet besitter viktig kunnskap og erfaringer om kvinners helse og helse i et kjønnsperspektiv. Kvinnhelseutvalget ber derfor om innspill fra dere til arbeidet og ønsker spesielt innspill om tiltak og anbefalinger som utvalget bør vurdere. Vi ber om at innspill sendes til [kvinnehelseutvalget@hod.dep.no](mailto:kvinnehelseutvalget@hod.dep.no) innen 1. mars 2022.

Vennlig hilsen

Christine Meyer

Utvalgsleder